Sulfurventra manako

La sulfurventra manakoOrnitologia taksonomio. () estas unutipa birdospecio el la familio de pipredoj. Ĝi troviĝas en Sudameriko.

Taksonomio
Laŭ AviListAviList v2025, konsultita la 2-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Neopelma Sclater, PL, 1861
Neopelma sulphureiventer (Hellmayr, CE, 1903) - sulfurventra manako

Etimologio
La scienca genra nomo Neopelma estas kunmetaĵo de la antikvaj grekaj νέος (neos = "nova") kaj πέλμα (pelma = "plando"), ĉar la strukturo de la kruroj de tiuj birdoj similis al tiu de la eksa genro HeteropelmaBirds of the World, Sulphur-bellied Tyrant-Manakin..

La specia epiteto sulphureiventer venas el latino sulphŭr (= "sulfuro") kaj ventĕr, ventris (= "ventro"), pro la palhele sulfurflava koloro de ĝia plumaro ĉe la suba brusto kaj la ventro.

Aspekto
La sulfurventra manako  estas 13 ĝis 13,5 cm longa kaj pezas 14 ĝis 19,4 g. Ambaŭ seksoj havas la saman plumaron. Plenkreskuloj havas parte kaŝitan, palsulfurflavan strion sur la krono. La cetero de ilia vizaĝo kaj iliaj supraj partoj estas malbrile olivecverdaj. Iliaj flugiloj kaj vosto estas iomete pli brunolivaj. Ilia gorĝo estas malbrile grizeca blanka, ilia supra brusto grizeca olivecverda, kaj ilia malsupra brusto kaj ventro palsulfurflavaj. Ili havas palgrizecan ĝis kremkoloran aŭ oranĝbrunan irison, brunecan kaj longkoloran bekon, kaj grizecajn krurojn kaj piedojn. Snow, D. (2020). Sulphur-bellied Tyrant-Manakin (Neopelma sulphureiventer), version 1.0. En Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA.  Alirita la 17an de Oktobro, 2025 

Disvastiĝo kaj habitato
La sulfurventra manako troviĝas en centreosta kaj sudeosta Peruo, norda kaj centra Bolivio kaj apudaj partoj de uesta Brazilo. Ĝi vivas en humidaj arbaroj, precipe riveraj arbaroj kun densa subkreskaĵaro, ofte kie troviĝas bambuaj densejoj, ĝis 450 m.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko
Kategorio:Faŭno de Sudameriko